钦定古今图书集成/明伦汇编/闺媛典/第008卷 > 《落花落》前人
## 钦定古今图书集成/明伦汇编/闺媛典/第008卷 > 《落花落》前人

《落花落》，“落花纷漠漠，绿叶青跗映丹萼。与君徘徊上
金阁，影拂妆阶玳瑁筵，香飘舞馆茱萸幕。落花飞，撩
乱入中帷。落花春正满，春人归不归。落花度，氛氲绕
高树。落花春已繁，春人春不顾。绮阁青云静且闲，罗
袂红巾复往还。盛年不再得，高枝难重攀。试复旦游
落花里，暮宿落花间。与君落花院，台上起双鬟。”